|  |
| --- |
| ‏יום שלישי 02 יוני 2020 |

**אל**

**הממונה על חוק חופש המידע**

**במשרד התחבורה**

**באמצעות האתר המקוון**

**בקשה חופש מידע**

שלום רב,

1. ב'הארץ' פורסם היום 2.6.20 כי משרד התחבורה הגיע לסיכום עם התובעות בתיק **(ת"א (שלום ת"א) 53057-08-18 שדולת הנשים בישראל - ISRAEL WOMEN'S NETWORK נ' מדינת ישראל**) ולפיו משרד התחבורה מבהיר כי "אינו מקיים עוד ולא יקיים בעתיד קורסים יזומים בהפרדה מגדרית, וכי לא ייערכו מטעמו או מטעם הזכיינים רשימות המתנה או כל רישום אחר לקורסים נפרדים, כמו כן לא יוצעו לרשמים קורסים בהפרדה מגדרית ולא יינתן סיוע בניהול רשימות כלשהן לשם כך".

1. ההסכם כלל התחייבויות אחרות כמו הסרת הדרישה לרישום מין הפונה בטופס הרישום המקוון לקורסים, וכן יישום ההסכמות על כל הזכיינים המפעילים את הקורסים, בהווה ובעתיד.
2. אשר על כן **גם** לפי סעיף 6(א) לחוק חופש המידע, אבקש שתעמידו לרשותי ולרשות הציבור את הסכם הפשרה עליו חתמו הצדדים. שכן בשל כך שהסכם זה קיבל תוקף של פסק דין מהווה הוא הנחיה מנהלית ועליו להתפרסם ככל ההנחיות המנהליות, ולא במחשכים ככל הסכמי הפשרה ללא פרסומו במאגרים המשפטיים.
3. לבסוף משהמידע המבוקש נחשב למידע לפי סעיף 2 לחוק משהוא כתוב וממוחשב ונמצא בידי הרשות – משרד התחבורה.

**בברכה,**